**กิจกรรมประกวดภาพถ่าย 64 ปี สจล. ประจําปี 2567**

**หลักการและเหตุผล**

สำนักงานสื่อสารองค์กร สถาบันเทคโนโลยีพระจอมเกล้าเจ้าคุณทหารลาดกระบัง (สจล.) มีความประสงค์ดำเนินโครงการวันคล้ายวันสถาปนาสถาบันฯ ครบรอบ 64 ปี เพื่อเผยแพร่ประชาสัมพันธ์ชื่อเสียงและสร้างภาพลักษณ์ที่ดีของสถาบัน เนื่องในโอกาสครบรอบ 64 ปี สถาบันเทคโนโลยีพระจอมเกล้าเจ้าคุณทหารลาดกระบัง และสะท้อนวิสัยทัศน์ The word master of innovation ให้กลุ่มเป้าหมายทั้งภายในและภายนอกได้รับทราบถึงความก้าวหน้า รวมทั้งเพื่อเป็นการสร้างความรักความสามัคคีความเป็นหนึ่งเดียวกันของนักศึกษา และบุคลากรในสถาบัน

ซึ่งในสถาบัน มีนักศึกษาที่มีความรู้ความสามารถในด้านการถ่ายภาพจํานวนมาก สำนักงานสื่อสารองค์กร จึงขอเชิญชวนนักศึกษา สจล. ร่วมกันส่งผลงานภาพถ่ายเข้าร่วมการประกวด เพื่อนําไปใช้ในกิจกรรมครบรอบ 64 ปี และกิจกรรมอื่นๆ ที่เกี่ยวข้องกับกิจกรรมของสถาบันต่อไป

**ผู้รับผิดชอบโครงการ**

สำนักงานสื่อสารองค์กร สถาบันเทคโนโลยีพระจอมเกล้าเจ้าคุณทหารลาดกระบัง

**วัตถุประสงค์**

1.เพื่อเปิดโอกาสให้นักศึกษา สจล. ได้มีส่วนร่วมในกิจกรรมของสถาบัน ส่งผลงานเข้าประกวดในกิจกรรม“64 ปี สจล.” ประจําปี 2567

2.เพื่อประชาสัมพันธ์กิจกรรมของสถาบัน ให้เป็นที่รู้จักมากยิ่งขึ้น

3.เพื่อช่วยกันส่งเสริมภาพลักษณ์ที่ดีของสถาบัน

**หัวข้อในการจัดประกวด**

64 ปี สจล. (Sustainable University)

โดยในภาพจะต้องมีหัวข้อตามที่กำหนด (ไม่จำกัดข้อ) หัวข้อมี 7 หัวข้อดังนี้

1. การมีสุขภาพและความเป็นอยู่ที่ดี
2. การศึกษาที่มีคุณภาพ
3. ความเท่าเทียมทางเพศ
4. น้ำสะอาด และ สุขาภิบาล
5. พลังงานสะอาดและจ่ายได้
6. เมือง และ ชุมชนที่ยั่งยืน
7. การรับมือกับ Climate Change

**รางวัล**

* รางวัลยอดเยี่ยม มี 1 รางวัล จะได้รับเงินรางวัล 5,000 บาท
* รางวัลดีเด่น 2 รางวัล จะได้รับเงินรางวัล 3,000 บาท
* รางวัลชมเชย มี 4 รางวัล จะได้รับเงินรางวัล 1,000 บาท
* รางวัลสร้างสรรค์ มี 10 รางวัล จะได้รับเงินรางวัลละ 500 บาท

**กติกาการประกวดภาพถ่าย**

1. ภาพที่ส่งประกวดต้องถ่ายด้วยระบบดิจิทัลที่ความละเอียดไม่ต่ำกว่า 5 ล้านพิกเซล (ส่งไฟล์ภาพ)
2. การส่งภาพเข้าประกวด มีสิทธิ์ส่งภาพได้ท่านละไม่เกิน 3 ภาพ โดยภาพไม่ซ้ำกัน
3. ภาพที่ส่งทุกภาพจะต้องเป็นภาพถ่ายภายในสถาบัน ที่มีความสอดคล้องกับหัวข้อภาพที่กําหนด
4. ภาพที่ส่งจะต้องไม่เคยได้รับรางวัลจากการประกวดที่ใดมาก่อน และเป็นภาพที่ถ่ายตั้งแต่เดือน มกราคม 2567 เป็นต้นไป
5. สามารถใช้กรรมวิธีพิเศษในการถ่ายภาพ หรือตกแต่งแก้ไขภาพได้ แต่ต้องไม่เกินความจริงตามธรรมชาติ
6. ไฟล์ภาพที่ส่งเข้าประกวดทั้งหมดจะตกเป็นกรรมสิทธิ์ของสถาบัน
7. ผู้จัดพยายามรักษาภาพที่เข้าประกวดให้ดีที่สุด กรณีภาพเกิดความเสียหาย สูญหายเจ้าของภาพไม่มี

สิทธิ์เรียกร้องค่าเสียหายใดๆ ทั้งสิ้น

1. คณะกรรมการตัดสินการประกวดภาพมีสิทธิ์กําหนดวิธีการตัดสินและความคิดเห็นของกรรมการให้

ถือเป็นที่สุด โดยไม่รับการอุธรณ์ใดๆ ทั้งสิ้น

1. ผู้จัดประกวดมีสิทธิ์คัดเลือกภาพ เพื่อนําออกแสดงในสถานที่ต่างๆ จัดพิมพ์เผยแพร่หรือนําภาพไปใช้ ประกอบข่าวสาร กิจกรรมต่างๆ เอกสารแนะนําสถาบัน อื่นๆ ได้โดยไม่ต้องจ่ายค่าตอบแทนใดๆ แก่เจ้าของภาพ
2. ผู้จัดถือว่าผู้ส่งภาพเข้าประกวดทราบกติกา และยินดีปฏิบัติตามทุกประการ

**กําหนดการตัดสินและประกาศผล**

1. เปิดรับผลงาน ตั้งแต่วันนี้ – 13 สิงหาคม 2567

ณ สำนักงานสื่อสารองค์กร ชั้น 1 สำนักงานอธิการบดี อาคารกรมหลวงนราธิวาสราชนครินทร์ สจล.

1. ตัดสินผลงาน วันที่ 15 สิงหาคม 2567
2. ประกาศผล วันที่ 15 สิงหาคม 2567

สอบถามรายละเอียดเพิ่มเติมเกี่ยวกับการส่งภาพประกวด ที่สำนักงานสื่อสารองค์กร สถาบันเทคโนโลยีพระจอมเกล้าเจ้าคุณทหารลาดกระบัง โทร. 081-828-6850 ในวัน-เวลาราชการ หรือ เพจ FB : KMITL / FB : Activity KMITL